stanford-oval/wikipedia huggingface dataset:
מיקי ג'יימס
חיים אישיים

ג'יימס מחזיקה בשלושה סוסים, כשבשאיפותיה לנהל חווה ולשמש כמאלפת סוסים לאחר שקריירת ההיאבקות שלה תגיע לקיצה. מחוץ לעולם ההיאבקות, ג'יימס קיבלה תואר לימודי תעודה במנהל עסקים.
בשנת 2007, היא הייתה מאורסת למתאבק קני דייקסטרה. לעומת זאת, האירוסים האלה לא החזיקו מעמד כאשר היא התארסה למתאבק אחר, ניק אלדיס, בדצמבר 2014 והתחתנה איתו ב-31 בדצמבר 2015. לשניים יש בן בשם דונובן פטריק אלדיס אשר נולד ב-25 בספטמבר 2014 (לפני אירוסיהם).
אליפויות והישגים

הישגים בארגון ההיאבקות Covey Promotions
אליפות הנשים של Covey Promotions (פעם אחת)
היכל התהילה של Covey Promotions‏ (2014)
הישגים בארגון ההיאבקות CyberSpace Wrestling Federation - CSWF
אליפות הנשים של CSWF (פעם אחת)
הישגים בארגון ההיאבקות Dynamite Championship Wrestling - DCW
אליפות הנשים של DCW (פעם אחת)
הישגים בארגון ההיאבקות Ground Xero Wrestling - GXW
אליפות הנשים של GXW (פעם אחת)
הישגים בארגון ההיאבקות Impact Championship Wrestling - ICW
אליפות סופר ג'וניורס של ICW (פעם אחת)
הישגים בארגון ההיאבקות International Pro Wrestling: United Kingdom - IPW: UK
אליפות הנשים של IPW: UK (פעם אחת)
הישגים בארגון ההיאבקות Maryland Championship Wrestling - MCW
אליפות הנשים של MCW (פעם אחת)
הישגים בארגון ההיאבקות Premier Wrestling Federation - PWF
האליפות הנשים האוניברסלית של PWF (פעם אחת)
הישגים במגזין ההיאבקות Pro Wrestling Illustrated - PWI
PWI דירג אותה במקום ה-1 מתוך 50 המתאבקות הטובות ביותר לשנת 2009
אשת השנה (2009, 2011)
הישגים בארגון ההיאבקות Southern Championship Wrestling - SCW
אליפות הדיווה של SCW (פעם אחת)
הישגים בארגון ההיאבקות Total Nonstop Action Wrestling - TNA
אליפות הנוקאאוטס של TNA (4 פעמים)
גביע העולם של TNA‏ (2013)  - עם כריסטופר דניאלס, ג'יימס סטורם, קאזריאן וקני קינג
הישגים בארגון ההיאבקות Ultimate Championship Wrestling - UCW
אליפות הנשים של UCW (פעם אחת)
הישגים בארגון ההיאבקות Ultimate Wrestling Federation - UWF
אליפות הנשים של UWF (פעמיים)
הישגים בארגון ההיאבקות World Wrestling Entertainment - WWE
אליפות הנשים של ה-WWE‏ (5 פעמים)
אליפות הדיוות (פעם אחת)
הישגים במגזין ההיאבקות Wrestling Observer Newsletter - WON
הטקטיקה השיווקית המגעילה ביותר (2009)  - בתור פיגי ג'יימס
הערות שוליים

↑  מיקי ג'יימס וניק אלדיס מתחתנים בערב ראש השנה האזרחית החדשה
↑  מיקי ג'יימס על היותה אמא
| אלופות הנשים של ה-WWE‏ (1956–2010) |
| --- | --- | --- |
| 1950 | הפביולס מולה |  |
| 1980 | וונדי ריכטר • ליילאני קאי • ולווט מקינטייר • סנסיישונאל שרי • רוקין רובין |  |
| 1990 | אלנדרה בלייז • בול נקאנו • ברטה פיי • ג'קלין • סייבל • דברה • אייבורי • דה קאט |  |
| 2000 | הרווינה • סטפני מקמהן-הלמסלי • ליטה • צ'יינה • טריש סטרטוס • ג'אז • מולי הולי • ויקטוריה • גייל קים • מיקי ג'יימס • מלינה • קנדיס מישל • בת' פיניקס • מישל מק'קול |  |
| 2010 | ליילה |  |
| אלופות הנוקאאוטס של אימפקט |
| --- | --- | --- |
| 2000 | גייל קים • אווסום קונג • טיילור ויילד • אנג'לינה לאב • טארה • ODB |  |
| 2010 | מדיסון ריין • מיקי ג'יימס (נוכחית) • ווינטר • ולווט סקיי • מיס טסמאכר/ברוק • האבוק • טרן טרל • ג'ייד • סיינה • אלי • מריה קנליס-בנט • רוזמרי • לאורל ואן נס • סו יאנג • טסה בלנצ'רד • טאיה ואלקירי |  |
| 2020 | ג'ורדיין גרייס • דיאונה פוראזו • טאשה סטילז |  |
| --- | --- |
בקרת זהויות :  LCCN: n2015000589  MusicBrainz: 7a414809-c2da-4772-8568-4af4c03a8721  VIAF: 313287696   WorldCat (עם VIAF): 313287696 
ג'יימס היא שש פעמים אלופת נשים ב-WWE, כשזכתה חמש פעמים באליפות הנשים של ה-WWE ופעם אחת באליפות הדיוות
מערב אוקספורדשייר

| --- | --- |

 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 אזור:  דרום-מזרח אנגליה
 רשות מחוקקת:  council of West Oxfordshire District Council 
 בירת המחוז:  Witney 
 תאריך ייסוד:  1 באפריל 1974
 שטח:  714.4219 קמ"ר
 אוכלוסייה:  ‏
  ‑ במחוז:  109,800 (2018)
  ‑ צפיפות:  380 נפש לקמ"ר (2011)
 קואורדינטות:  51°47′36″N 1°28′45″W﻿ / ﻿51.793333333333°N 1.4791666666667°W﻿ / 51.793333333333; -1.4791666666667 
 אזור זמן:  UTC
 http://www.westoxon.gov.uk/
  מפת מיקום  מפה מפורטת    he tabBackground:;tabBorder:#aaa;defaultTab:0;
 
מערב אוקספורדשייר הוא תת-מחוז של מחוז אוקספורדשייר באנגליה, בריטניה. תת-המחוז מכיל עיירות כמו וודסטוק, ברפורד, צ'יפינג נורטון, צ'רלברי וויטני, שבה נמצאת המועצה.
האזור הוא בעיקרו כפרי ונמצא בו יער, הפעילות העיקרית היא בחקלאות ובמקצועות נלווים.
המחוז הוקם ב-1 באפריל 1974.
מערב אוקספורדשייר נמצא בתוך אגן ההיקוות של נהר התמזה.
מערב אזרבייג'ן

| --- | --- |

 מדינה:  איראן איראן
 נפות בפרובינציה:  17
 בירת הפרובינציה:  אורמיה 
 שפה רשמית:  פרסית, אזרית, כורדית, ארמנית, ארמית חדשה אשורית (ניב של ארמית חדשה צפון-מזרחית)
 שטח:  37,437 קמ"ר
 אוכלוסייה:  ‏
  ‑ בפרובינציה:  3,265,219 (2016)
  ‑ צפיפות:  82 נפש לקמ"ר (2011)
 קואורדינטות:  37°33′10″N 45°04′33″E﻿ / ﻿37.5528°N 45.0759°E﻿ / 37.5528; 45.0759 
 אזור זמן:  UTC +3:30
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
מערב אזרבייג'ן (בפרסית: استان آذربایجان غربی, באזרית: Qərbi Azərbaycan ostanı) היא אחת מ-31 פרובינציות איראן, ובירתה העיר אורמיה.
שטחה 37,437 קמ"ר, בערך 2.29% משטחה של איראן, והיא נמצאת בצפון המדינה. ב-2005 מנתה אוכלוסיית הפרובינציה כ-2,949,426 תושבים עם צפיפות של 78.8. הפרובינציה גובלת בפרובינציית זנג'אן, בפרובינציית מזרח אזרבייג'ן ובפרובינציית כורדסתאן ובמדינות טורקיה ואזרבייג'ן. השפות המדוברות באזור הן בעיקר השפה הפרסית והשפה האזרית.
בשטח הפרובינציה ממוקם מתחם תחת-א סוליימאן שהוכרז כאתר מורשת עולמית בשנת 2003.
מערב

ערך זה עוסק באחת מארבע רוחות השמיים. אם התכוונתם למשמעות אחרת, ראו .
שקיעה בחוף ראשון לציון. בשל סיבוב כדור הארץ השמש נצפת "שוקעת" בצד מערב
מערב הוא אחת מארבע רוחות השמיים. הוא הפוך למזרח ונמצא בזווית ישרה לצפון ודרום. המערב נמצא באזימוט 270 מעלות.
בלשון המקרא כיוון זה מכונה "ים", וזאת משום שהים התיכון נמצא ממערב לארץ ישראל.
מערב הוא הכיוון ההפוך לכיוון הסיבוב של כדור הארץ 
להבדיל מצפון ודרום, שהם כיוונים מוחלטים, שלהם אותה משמעות בכל מקום על-פני כדור הארץ, מערב ומזרח הם כיוונים יחסיים, שמשמעותם תלויה במקום שבו נמצא אומרם.
המונח מדינות המערב משמש להתייחסות למדינות השוכנות במערב אירופה ובאמריקה. כמו כן מונח זה מתייחס גם לתרבויות היהודיות-נוצריות – תרבות המערב.
המונח מערב מתאר גם את המדינות ששוכנות במערב ארצות הברית, שבקרבת האוקיינוס השקט, דוגמה למדינות אלה היא המערב הפרוע והסרט שמצולם שם ומכונה מערבון.
בסין העתיקה, המונח מערב ציין את ארצו של בודהה והמקום ממנו הגיעו כתבים בודהיסטיים קדושים.
מנפים

שחזור של התיישבות מנפית בדסטלברגן
המנפים (Menapii) היו שבט בלגי בצפון גאליה בתקופה הפרה-רומאית ובתקופת האימפריה הרומית.
אטימולוגיה

השבט מוזכר לעיתים קרובות כחולק מקור לשוני משותף עם השבט האירי העתיק פאר מאנאך (Fir Manach, שעל שמו נקרא המחוז הצפון אירי פרמנה). שני השמות באים ממקור פרוטו-קלטי; השורש מנה (או מנו) פירושו מחשבה או צעידה. אפשרות אחרת היא השורש מאן שפירושו להתנשא או להתעלות.
גאוגרפיה

הטריטוריה של השבט הגיעה בצפונה לנהר הריין ובמערבה לסכלדה. בצפון-מזרחה שכנה הדלתא של הריין, הסכלדה והמז. במונחים גאוגרפים מודרניים הטריטוריה נמצאה על חוף פלנדריה, במחוזות הבלגיים מזרח פלנדריה ומערב פלנדריה. השטח גם השתרע עד לשטחי צרפת ולדרום הולנד. בתקופה הרומאית השבט נמצא היה בגאליה בלגיקה.
העיר הראשית (סיביטס) של השבט תחת שלטון האימפריה הרומית הייתה קאסל שבצפון צרפת המודרנית. עקב הארגון מחדש של גאליה אשר בוצע על ידי דיוקלטיאנוס וקונסטנטינוס הוחלפה קאסל בטורנה. שתי הערים מוקמו בצפון הרחוק של שטחי השבט, דבר אופייני גם לשבטים השכנים. הערים הראשיות לאו דווקא מוקמו במרכז הטריטוריה.
היסטוריה

על התקופה שקדמה לכיבוש הרומי לא ידוע הרבה עקב חוסר תיעוד היסטורי. ההערכה היא שהמנפים הגיעו לטריטוריה שלהם במאה ה-6 לפני הספירה מהגדה הימנית של הריין. במאה ה-4 לפני הספירה חיילים מנפים הצטרפו למלך הקלטי לברייג' לוינגשך (Labraid Loingsech) במסעו לאירלנד במטרה לשחרר את אדמתו, בתקופה זו מספר גדול של מנפים התיישבו שם.
בשנת 57 לפנה"ס פתח יוליוס קיסר מסע לכיבוש אזור גאליה בלגיקה כחלק ממלחמת גאליה. השבטים הבלגים חברו לגרמאנים והקימו קואליציה כנגד קיסר. לצבא זה תרמו המנפים 9,000 לוחמים. בשנה לאחר מכן השבט סייע לונטים נגד קיסר, אך ללא הצלחה. בשלהי הקיץ של שנה זו, בניגוד למרבית השבטים בגאליה, המנפים ושכניהם המורינים (Morini) המשיכו בסירובם לקבל את השלטון הרומי. הם נסוגו אל היערות והביצות ופתחו במערכת פגע וברח. בתגובה קיסר החל להשמיד את רכושם, לצד גדיעת היער. פעולה זו הופסקה בעקבות מזג האוויר הסוער, המנפים התקדמו למעבה היער וניצלו. בשנת 55 הם נבזזו, לאחר שנכשלו בניסיונם למנוע פלישה גרמאנית. במקביל לפלישתו הראשונה של קיסר לבריטניה, הוא שלח שני לגאטוס לשטחיהם של המנפים. גם הפעם הם ברחו ליערות, בעוד שהרומים השמידו את רכושם. בשנת 53 הוליך קיסר חמישה לגאטים בהנהגתו אל ארצם. הוא עשה דבר זה לאחר שהמנפים היו השבט הגאלי היחיד שלא שלח נציגים למשא ומתן עם רומא, ובשל השתתפותם במרד של אמביוריקס. המערכה המחודשת הצליחה לגרום להם לכניעה. קיסר הפקיד את בן בריתו קומיוס משבט האטרבאטים (Atrebates) לשמור עליהם.
קוהורטה של חיל עזר מנפי תועדה בידי כתובות שמתוארכות למאה ה-2 בבריטניה. קראוסיוס (Carausius), מצביא רומי מהמאה ה-3 שהכריז על עצמו כשליט בריטניה וצפון גאליה, היה מנפי. לגיון בשם "זקני מנפי" (Menapii seniores) מוזכר בנוטיטיה דיגניטטום במאה ה-5.
לקריאה נוספת > מקורות עתיקים

אורליוס ויקטור. De Caesaribus.
יוליוס קיסר. מלחמת גאליה.
סטראבון. גאוגרפיקה.
פליניוס. תולדות הטבע.
תלמי. גאוגרפיה.
לקריאה נוספת > מקורות מודרניים

Edith Mary Wightman. Gallia Belgica. Berkeley and Los Angeles: University of California Press, 1985.
William Smith (ed.). Dictionary of Greek and Roman Geography. London: Walton & Maberly, 1854.
Harry Mountain. The Celtic Encyclopedia. Florida: Universal-Publishers, 1985.
John T. Koch. Celtic Culture: A Historical Encyclopedia. California: ABC-CLIO, 2006.
Norman Mongan. The Menapia quest: two thousand years of the Menapii. Madison: Herodotus Press, 1995.
הערות שוליים

הקישורים הם לאתרים פרויקט פרסאוס, LacusCurtius וויקיטקסט.
↑  Koch, p. 199
↑  עיין: Strabo. 4:3.4, השווה: Ptolemy. 2.8 ו-Plini. 4.31
↑  P. Leman, "Cassel", The Princeton Encyclopedia of Classical Sites
↑  Wightman, p. 75
↑  Mountain, Tribes
↑  Smith, Mena´pii, עיין: Caesar, 2.4
↑  Smith, Mena´pii, עיין: Caesar, 3.9
↑  Smith, Mena´pii, עיין: Caesar, 3.28 ו-3.29
↑  Caesar, 4.4
↑  Smith, Mena´pii, עיין: Caesar, 4.22 ו-4.38
↑  Smith, Mena´pii, עיין: Caesar, 6.2–6
↑  Cohors Primae Menapiorum, באתר Roman-Britain
↑  Victor, 39.20
↑  ראו: Notitia dignitatum West 5
השבטים בגאליה
מסוספונדיליים

| מסוספונדיליים |
| --- | --- |
 לופנגוזאורוס
תקופה
טריאס עליון-יורה תחתון, 189–183 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
משפחה:: מסוספונדיליים
שם מדעי
 Massospondylidae

מסוספונדיליים (שם מדעי: Massospondylidae) היא משפחה של דינוזאורים מהקבוצה דמויי זאורופודים אשר התפתחה לזאורופודים הענקיים. הם חיו בין הטריאס העליון ליורה התחתון.
בני משפחה זו היו מקרוביו של הפלטאוזאורוס האירופאי ושל האנצ'יזאורוס האמריקאי והם נמצאו באסיה, אפריקה, אמריקה הדרומית ואף באנטארקטיקה. מבה גופם היה מוארך, בעל צוואר ארוך ורגליים דקות והם ניזונו בעיקר מעלים, אם כי ייתכן שהיו אוכלי כל. ככל הנראה הם יכלו להזדקף על שתיים בשביל להגיע לענפים או כדי לעזור להם לרוץ ולהתגונן מטורפים.
סוגי המשפחה

Adeopapposaurus
Borealoglacialisaurus
קולורדיזאורוס (Coloradisaurus)
גלסיאליזאורוס (Glacialisaurus)
Ignavusaurus
Leyesaurus
לופנגוזאורוס (Lufengosaurus)
מסוספונדילוס (Massospondylus)
Ngwevu
Pradhania
Sarahsaurus
מנפה שגיאות

מנפה שגיאות, או דבאגר (מאנגלית: Debugger), היא תוכנת מחשב, שלרוב משמשת מתכנתים למציאת שגיאות במהלך פיתוח ותחזוקה של תוכנות מחשב אחרות. לרוב תוכנות מחשב פועלות ולא ניתן לדעת אם הייתה שגיאה או לא אלא אם כן התוכנית החזירה פלט כלשהו למשתמש, או שהתוכנית החזירה שגיאה, ולרוב פלט זה יחזור רק בסוף ריצת התוכנית, מה שבתוכניות מורכבות עלול לקחת זמן רב. הדרך העיקרית שבה הדבאגר מאפשר למתכנת למצוא את מקור השגיאות היא באמצעות הכוח לעצור ריצת תוכנית באמצע, ולבדוק את תמונת הזיכרון של התהליך בנקודה זו.
היסטוריה > מקור השם

לשגיאה בתוכנה נהוג לקרוא באג (חרק, באנגלית: Bug). יש עדויות לשימוש במונח זה עוד בשנת 1878, במכתב ששלח תומאס אדיסון לשותף שלו, בו הוא מתאר כי נותרו לו מעט בעיות (באגים) לפתור בפיתוח שלו, אך המונח נטבע רשמית על ידי גרייס הופר בשנת 1952, בזמן שעבדה על הרווארד סימן 2, והתגלה עש בתוך המכונה שגרם לבעיות בתפקוד שלה. לאחר שהוציאו את החרק מתוך המכונה, הוא הודבק ליומן מעקב של המכונה (כפי שניתן לראות בתמונה), והתפשטה השמועה כי המפתחים דיבגו (debugged) את המכונה, וכך נטבע המונח.
היסטוריה > לפני המצאת הדבאגר

תוכנות המחשב הראשונות נכתבו בכל מיני אמצעים פיזיים כגון סרטי ניקוב שהיו נטענים למחשב שהיה מריץ את התוכנית ומחזיר פלט. בכל פעם שהתוכנית הייתה מחזירה תשובה לא נכונה, המתכנת היה צריך לנתח את התוכנית שלו שלב אחר שלב, ולבסוף ליצור סרט חדש עם התיקון. לאט לאט המחשבים התפתחו ואיפשרו תכנות אינטראקטיבי (תכנות המחשב בזמן הריצה שלו), אך גם אז מתכנתים היו צריכים לנתח את הקוד שלהם שורה אחר שורה כדי למצוא בעיות, ואחד הקשיים הגדולים ביותר היה שהם לא יכלו לדעת בכל מצב את הערכים המתקבלים בזיכרון המחשב במצבי הביניים בין תחילת התוכנית לסופה.
יכולות מרכזיות

כיום, תוכנות מחשב כתובות בשפות שונות בקוד מקור, ולרוב מורצות שורה אחר שורה. כפי שנכתב בפסקה הקודמת, הקושי של תוכניתנים לפני המצאת הדבאגר היה הבנת מצבי הביניים של התוכנית שהם מנסים לנתח. לכן היכולות המשמעותיות ביותר שהדבאגר נותן הן נקודות עצירה, שהן נקודות שמפתח מסמן באמצעות הדיבאגר בקוד שלו, וכאשר התוכנית מגיעה לשורת קוד זו היא עוצרת את פעולתה. כעת המפתח יכול לנצל יכולת מרכזית נוספת של הדבאגר, והיא בדיקה של תמונות הזיכרון, ואת הערכים השמורים במשתני התוכנית, וכך למצוא בקלות גדולה יותר ערכים שגויים ואת המקור שלהם.
בנוסף, קיימים דבאגרים המאפשרים למתכנת לשנות ערכים מסוימים (בדרך כלל של משתנים) בזמן הריצה של התוכנית, וכך לנסות להשפיע על ריצת התוכנית בצורה שתעזור לו להבין את דרך הפעולה שלה, ואת האופן שבו היא משתמשת בערכים שלה, או להגיע לקטעי קוד בתוכנית שהמתכנת רוצה לבדוק באותו רגע.
שימוש נוסף של דבאגרים הוא בדיקת ביצועים של תוכנית. לעיתים תוכנות רצות באופן תקין ומחזירות ערכים נכונים, אך זמן הריצה שלהן ארוך, ובאמצעות הדיבאגר ניתן למצוא את הנקודות בקוד בהן התוכנית משקיעה את הזמן הרב ביותר (לא כל שורה של קוד רצה באותו הזמן). על ידי מציאת שורות אלה, יכול המתכנת למחוק את השורות אם אינן הכרחיות או לשפר את הביצועים של אותן פעולות על ידי שימוש באלגוריתמים מתאימים יותר לביצוע פעולה זו.
יכולת מרכזית נוספת היא זיהוי שגיאות בזמן הריצה, ועצירת התוכנית רגע לפני קריסת התהליך. יכולת זו עוזרת למתכנת למצוא שגיאות מהסוג הזה כיוון שהוא לא צריך לדעת או לסמן את נקודת העצירה ולבדוק האם הבעיה קורית באזור מסוים, אלא הוא יכול פשוט להריץ את התוכנית, והדבאגר יעצור את התוכנית בנקודה הבעייתית, כך שהמתכנת יוכל לסמן אותה ולהתחיל לנתח איך התוכנית הגיעה לנקודה זאת, ומה לא תקין בה.
דבאגר הוא גם כלי מועדף על האקרים כיוון שבאמצעותו הם יכולים לנתח תוכנות ולמצוא פגיעויות בהן שהם יוכלו לנצל לטובת התקפות שונות. למשל, בתוכנות בתשלום המוגנות על ידי סיסמאות, כך שכדי להשתמש בהן חייב המשתמש לקנות סיסמה, יכול ההאקר לדבג אותן, ולמצוא את הנקודה בה נמצאת בדיקת הסיסמה, ולמצוא שם פגיעות או לשנות חלק זה של הקוד ובכך ל"פרוץ" את התוכנה לשימוש חופשי.
דבאגרים רבים הם בעלי ממשק טקסטואלי, אך סביבות פיתוח רבות משלבות ממשקים גרפיים עבור דבאגרים כדי להקל על התכנת בזמן העבודה, ותוספים אלה פופולריים מאוד.
יכולות מרכזיות > תלות בשפת הפיתוח

לרוב דבאגרים מתאימים ספציפית לשפת תכנות אחת, ולכן לכל שפת תכנות יש למצוא דיבאגר מתאים, אך קיימים מספר דבאגרים (כגון GDB) המתאימים למספר שפות.
מנפי שגיאות נפוצים

הנה מספר דוגמאות למנפי שגיאות נפוצים:
דבאגר ה-javascript של פיירפוקס או של גוגל כרום
GDB
LLDB
הדבאגר של Eclipse
ראו גם

סביבת פיתוח משולבת
הערות שוליים

↑  היסטוריה של באגים ודיבאגר
| תחומים במדעי המחשב |
| --- | --- | --- |
| יסודות מתמטים | לוגיקה מתמטית • תורת הקבוצות • תורת המספרים • תורת הגרפים  • תורת הטיפוסים •  תורת הקטגוריות  • אנליזה נומרית • תורת האינפורמציה |  |
| תורת החישוביות | תורת האוטומטים • תורת הרקורסיה • תורת הסיבוכיות • מחשוב קוונטי |  |
| אלגוריתמים ומבנה נתונים | אנליזה של אלגוריתמים • גאומטריה חישובית |  |
| שפות תכנות ומהדרים | מפרש • פרדיגמת תכנות (תכנות פרוצדורלי • תכנות מונחה עצמים • תכנות פונקציונלי • תכנות לוגי) |  |
| חישוב מבוזר ועיבוד מקבילי | עיבוד מקבילי • מחשוב סריגי • בקרת מקביליות |  |
| הנדסת תוכנה | ניתוח מערכות מידע • עיצוב תוכנה • תכנות מחשבים • שיטות פורמליות • בדיקות תוכנה • מתודולוגיית פיתוח תוכנה |  |
| תקשורת | ניתוב • טופולוגיית רשת • קריפטוגרפיה |  |
| מסד נתונים | מסד נתונים יחסי • SQL • תנועה • אינדקסים • כריית מידע • CAP theorem |  |
| בינה מלאכותית | חשיבה אוטומטית • בלשנות חישובית • ראייה ממוחשבת • עיבוד שפה טבעית • בינה חישובית • מערכת מומחה • למידה חישובית • רובוטיקה |  |
| גרפיקה | הדמיה ממוחשבת • הנפשה ממוחשבת • עיבוד תמונה |  |
| שפות פורמליות | שפה רגולרית • שפה חסרת הקשר • שפה תלוית הקשר • ההיררכיה של חומסקי |  |
| שימושים במדע | ביואינפורמטיקה • מדעים קוגניטיביים • כימיה חישובית • פיזיקה חישובית • אנליזה נומרית |  |
באג המחשב הראשון בהיסטוריה
מועדון מרקי

| --- | --- |

מועדון מרקי בקובנט גרדן, 2007
 מידע כללי
 סוג:  מועדון לילה 
 מיקום:  הסיטי של וסטמינסטר 
 מדינה:  הממלכה המאוחדת 
 הקמה ובנייה
 תקופת הבנייה:  ? – 19 באפריל 1958
 תאריך פתיחה רשמי:  19 באפריל 1958 
 קואורדינטות:  51°30′48″N 0°08′02″W﻿ / ﻿51.513444444444°N 0.13380555555556°W﻿ / 51.513444444444; -0.13380555555556
 www.themarqueeclub.co.uk
  (למפת לונדון מוגדלת) קנט סארי ברקשייר בקינגהאם הרטפורדשייר אסקסמועדון מרקי(למפת לונדון רגילה) קנט סארי בר. בקי. הרטפורדשייר אסקסמועדון מרקי(למפת הסיטי של וסטמינסטר רגילה) הפרלמנט הבריטימועדון מרקי(למפת הסיטי של וסטמינסטר מוגדלת) הפרלמנט הבריטימועדון מרקי
 
מועדון מרקי (באנגלית: Marquee Club) היה מועדון מוזיקה מוביל בלונדון בין 1958 ל-1996. הוא כונה "המקום החשוב ביותר בהתפתחות המוזיקה הקלה באירופה" והיה למקום מפגש הן של יוצרים עם קהל והן בינם לבין עצמם. לאחר 1996 עבר המועדון מספר גלגולים שבסופם נסגר.
ראשית המועדון

המעדון נפתח ברחוב אוקספורד 165 בסוהו של לונדון בשנת 1958 על ידי הרולד פנדלטון (Harold Pendleton) כמועדון ג'אז ומוזיקת פולק (שנקראה אז בבריטניה "סקיפל"), בלוז ורית'ם אנד בלוז. באותה שנה הביא פנדלטון לבריטניה את נגן הבלוז מאדי ווטרס, הייתה זו הפעם הראשונה בה שמע קהל בריטי בלוז מנוגן בגיטרה חשמלית בהופעה חיה. ב-1962 הוקלט במועדון תקליט הבלוז הבריטי הראשון, "R&B from the Marquee" על ידי אלכסיס קורנר (Alexis Korner). ב-12 ביולי 1962 ערכה בו להקת האבנים המתגלגלות את הופעתה הפומבית הראשונה.
שנות ה-60 וה-70: בלוז בריטי ורוק

בשנים אלה, שנות "לונדון החוגגת" (Swinging London), היה מועדון הבית ללהקות הרבות שצמחו בבירה הבריטית. ב-1964 עבר המועדון לאולם גדול יותר ב-90 Wardour Street, בסוהו, אולם שהיה ביתו של המועדון במשך רוב תקופת פעילותו. על הלהקות שהופיעו תדירות במקום נמנו הגדולות והחשובות ביותר כמו מנפרד מן, הקינקס, החיות, היארדבירדס (אריק קלפטון, ג'ף בק וג'ימי פייג'), לד זפלין, המי, המודי בלוז, קינג קרימזון (שהופעתם מ-1969 הונצחה בתקליט King Crimson Live at the Marquee), יס, ג'תרו טאל, ג'ימי הנדריקס וThe Jimi Hendrix Experience, קרים ופינק פלויד.
סוף שנות ה-70 ושנות ה-80: גל חדש, פאנק, הבי מטאל ופרוגרסיבי

בסוף שנות ה-70 שינה המועדון את פניו, בהתאמה ללהקות הצעירות של התקופה ולתנועות הפאנק (Punk) והגל החדש כג'וי דיוויז'ן, סקס פיסטולס, החונקים, פוליס, הקיור, דייר סטרייטס, ג'נסיס, דייוויד בואי וסמייל (על בסיסה הוקמה להקת קווין).
באמצע שנות ה-80 הפך המועדון למרכיב חשוב בצמיחת ההבי מטאל, הרוק הפרוגרסיבי והמטאל המתקדם הבריטיים עם להקות כדף לפרד, איירון מיידן, מריליון, AC/DC האוסטרלית ועוד.
מ-1988 ואילך

בשנת 1988 התפטר מייסד המועדון פנדלטון מן ההנהלה. במקביל עבר המועדון לדרך צ'רינג קרוס 105, עקב פינוי בלוק הבניינים שבו שכן לצורכי פיתוח עירוני. המועדון המשיך לפעול בעיקר כמועדון הבי מטאל ומטאל מתקדם. בשנת 1993 הקליטה במקום להקת המטאל המתקדם האמריקנית דרים ת'יאטר את תקליטה Live at the Marquee. בשנת 1996 פונה המועדון שנית.
ב-2001 רכשו מספר יזמים מחובבי המועדון את הזכויות לשם ופתחו מועדון מרקי ברובע איזלינגטון, המקום נסגר כעבור שנתיים מחוסר כדאיות כלכלית. המועדון נפתח שוב למשך 18 חודשים בכיכר לסטר, בלב לונדון. ב-2007 נפתח שוב למשך כחצי שנה בקובנט גרדן ונסגר סופית.
"הופעות סודיות"

במשך השנים נוצרה מסורת של להקות גדולות ומבוססות לפרסם ולהופיע במועדון תחת שם שונה, כביכול מדובר בלהקה אנונימית. דבר זהותה האמיתית של הלהקה נמסר מפה לאוזן בקרב מעריציה. כך הופיעה להקת מריליון תחת השמות Skyline Drifters ו-Lufthanser Air Terminal, להקת איירון מיידן הופיעה בשם A Fun Night With The Entire Population of Hackney, כמו כן הופיעו במועדון ב"סודיות" פרינס, מטאליקה וג'נסיס.
הערות שוליים

↑  דף מידע
| --- | --- |
בקרת זהויות :  MusicBrainz: d7a447e4-172d-424c-b223-9575d910df75
מסוניקס

| מסוניקס |
| --- | --- |
 איור משוער של מסוניקס
תקופה
אאוקן 51 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מזוניכידים
משפחה:: מזוניכידיים
סוג:: מסוניקס
מינים
 Mesonyx nuhetingensis  Mesonyx obtusidens  Mesonyx uintensis  Mesonyx uqbulakensis
שם מדעי
 Mesonyx ‏קופ, 1872

מסוניקס (שם מדעי: Mesonyx; משמעות השם: "טופר אמצעי") הוא סוג של יונק קדום, בן לסדרה הקדומה מזוניכידים ולמשפחה מזוניכידיים. הוא חי בתקופת האאוקן שבפלאוגן לפני 51 מיליון שנה. סוג זה הוגדר בידי החוקר אדוארד דרינקר קופ ב-1872 ונכללו בו ארבעה מינים. מרבית הממצאים התגלו באמריקה הצפונית (באזור של קולורדו, ויומינג ויוטה), אך כמה ממצאים התגלו בסין.
מאפיינים

המסוניקס היה יונק טורף שגולגולתו הייתה באורך 42 סנטימטרים, אורכו 1.5 מטר ומשקלו 22.7–55 קילוגרם. מבנה האצבעות שלו היה באמצע בין הפרסתנים המודרניים לבין מיני טורפים כמו כלביים והרגליים הותאמו לריצה מהירה. ככל הנראה הוא ניזון ממפריטי פרסה קדומים שאותם הרג באמצעות נשיכה חזקה ביותר, שבוצעה באמצעות שרירים מגודלים מאחורי ראשו. ייתכן שצד בחבורות קטנות.
ככל הנראה הוא נכחד עם שינויי האקלים שהחלו בסיום האאוקן, אשר הכחיד את מיני הפרסתנים שחיו סביבו.
מניין המצוות על פי הרמב"ן

מניין תרי"ג מצוות על פי השגות הרמב"ן על מניין המצוות של הרמב"ם, הוא רשימת תרי"ג (613) המצוות על פי דעת הרמב"ן, כפי שהיא מופיע בהשגות הרמב"ן - חיבור מאת רבינו משה בן נחמן המיוסד על חיבורו של הרמב"ם על מניין המצוות. החיבור מתייחס גם אל מניין המצוות על פי ספרו של בעל ההלכות גדולות, מן הגאונים, שעל חיבור זה ביסס הרמב"ם את חיבורו על מניין המצוות.
הרמב"ן מצהיר שהוא איננו משוכנע אילו מצוות בדיוק יש למנות על מנת להגיע למניין תרי"ג, והוא כותב את השערתו.
המצוות שמשמיט הרמב"ן

על פי סיכומו בסוף ספר המצוות, משמיט הרמב"ן 50 מצוות בסך הכל ממניין המצוות של הרמב"ם.
המצוות שמשמיט הרמב"ן > מצוות עשה

על פי דבריו בסיכום ספר המצוות, הרמב"ן משמיט מספר המצוות לרמב"ם 26 מצוות עשה, והן:
הרמב"ן חולק על ארבע מצוות נוספות ברמב"ם, כפי שכתב בשורש י"ב, והן:
מצווה סד - מעשה קרבן חטאת
מצווה סה - מעשה קרבן אשם
מצווה סו - מעשה קרבן שלמים
מצווה סז - מעשה קרבן מנחה, הרמב"ן מונה את מעשה כל הקרבנות במצווה אחת
המצוות שמשמיט הרמב"ן > מצוות לא תעשה

על פי סיכומו בסוף ספר המצוות, הרמב"ן משמיט ממניין הרמב"ם 24 מצוות לא תעשה:
המצוות שמוסיף הרמב"ן

על מנת להשלים לתרי"ג מצוות מוסיף הרמב"ן מצוות אחרות.
בהתאם למספר ההשמטות במצוות עשה דרמב"ם הרמב"ן מוסיף 26 מצוות עשה לפי דעתו:
המצוות שמוסיף הרמב"ן > מצוות עשה

בשכחת העשין מונה הרמב"ן מצווה נוספת - להשתמש בעצי הפרי מסביב לערים שצרים עליהן לאכילה בלבד ולא להשחתה, וכבר הקשו שזו מצווה מיותרת, ובסוף חיבורו הרמב"ן לא הזכירה. הרב יהודה רוזאניס מסביר בחיבורו "דרך מצותיך" שהרמב"ן מנה מצווה זו רק לשיטת הרמב"ם שמונים לאו הבא מכלל עשה, אבל הרמב"ן עצמו לא מנאה.
בשרש י"ב הרמב"ן משלים את ארבע המצוות שהחסיר בנתינת מתנות כהונה:
נתינת תרומה גדולה לכהן, חוץ ממצוות הפרשתה
נתינת חלה לכהן בנפרד מהפרשתה
נתינת מעשר ראשון ללוי, חוץ מהפרשתו
נתינת מעשר עני לעני, חוץ מהפרשתו
המצוות שמוסיף הרמב"ן > מצוות לא תעשה

כאמור, הרמב"ן משמיט 24 מצוות לא תעשה. בנוסף, בנוסח ספר המצוות שהיה לפי הרמב"ם היו חסרות שבע מצוות לא תעשה, ועל כן הוא מוסיף 31 לאוים:
לאחר מכן הרמב"ן מסיק שיש למנות גם את האיסור להילחם במואב, עמון ואדום ולכבוש את ארצם כשלושה לאוים נוספים. בשל כך, הוא מציע למנות את ארבעת האיסורים ברמב"ם בהקרבת בעל מום – איסור להקדישו, איסור לשחוט אותו, איסור לזרוק את דמו ואיסור להקטיר את איבריו (לאוים צא-צד) כאיסור אחד, וכך להגיע למספר הנכון.
ראו גם

תרי"ג מצוות
ספר המצוות לרמב"ם
מניין המצוות על פי הרמב"ם
מניין המצוות על פי ספר החינוך
מוני המצוות